b'\n_START_ARTICLE_\nGlicirizin\n_START_PARAGRAPH_\nGlicirizin je glikozid gliciretinske kisline, triterpenski saponinski glikozid, ki se v obliki Ca\xc2\xb2\xe2\x81\xba ali K\xe2\x81\xba soli glicirizinske kisline nahaja v koreninah rastline golostebelni sladki koren (Glycyrrhiza glabra)._NEWLINE_Je 30 do 50-krat slaj\xc5\xa1i kot saharoza. Po hidrolizi izgubi sladek okus. Kljub temu, da je sladek, ima druga\xc4\x8den okus kot namizni sladkor. Poleg sladkega okusa ima glicirizin \xc5\xa1e \xc5\xa1tevilne druge dokazane farmakolo\xc5\xa1ke u\xc4\x8dinke. V ZDA ima kot aroma status snovi, splo\xc5\xa1no prepoznane za varno (a ne tudi kot sladilo), in se uporablja v nekaterih sla\xc5\xa1\xc4\x8dicah, zdravilih in toba\xc4\x8dnih izdelkih. V EU velja priporo\xc4\x8dilo, da ljudje naj ne bi zau\xc5\xbeili ve\xc4\x8d kot 100 mg glicirizinske kisline na dan. Glicirizin pa velja kot splo\xc5\xa1no uporabljano sladilo na Japonskem, vendar je tudi japonska vlada zaradi ostalih farmakolo\xc5\xa1kih u\xc4\x8dinkov glicirizina priporo\xc4\x8dila, naj ljudje omejijo dnevni vnos na 200 mg. Najpogostej\xc5\xa1i stranski u\xc4\x8dinki uporabe glicirizina sta hipertenzija in edem. Ima pa glicirizin poleg sladkega okusa \xc5\xa1e \xc5\xa1tevilne pozitivne u\xc4\x8dinke. Deluje protivirusno, imunostimulativno, antihepatotoksi\xc4\x8dno in protivnetno in se zato uporablja tudi \xc5\xa1tevilne medicinske namene.'